Lepospondyli

Lepospondyli aŭ Lepospondiloj estas diversa taksono de paleozoikaj tetrapodoj (kvar-membraj vertebruloj). Ĝi, kun ties supozata frata klado Lissamphibia, kaj Amphibia mem, estas la unuarangaj taksonoj kiuj formas la vertebrulan grupon de Batrachomorpha. Kun la escepto de unu malfrue survivanta lepospondilo el Malfrua Permio de Maroko (nome Diplocaulus minumus), lepospondiloj vivis el Frua Karbonio (Misisipio) al Frua Permio kaj estis geografie limigitaj al tio kio estas nune Eŭropo kaj Nordameriko.Carroll, R. L. (1988) Vertebrate Paleontology and Evolution, WH Freeman & Co. Kvin ĉefaj grupoj de lepospondiloj estas nune konataj: nome Adelospondyli; Aistopoda; Lysorophia; Microsauria; kaj Nectridea. Lepospondiloj havas diversan gamon de korpoformoj kaj inkludas speciojn kun formoj tritur-, angil-, serpent-, aŭ lacert-ecaj. Variaj specioj estis akvoloĝantaj, duon-akvoloĝantaj, aŭ surteremaj. Neniu estis granda (la plej granda genro, nome la diplovosta Diplocaulus, atingis unumetran longon, sed plej estis multe pli malgrandaj), kaj oni supozas ke ili vivis en specializitaj ekologiaj niĉoj ne uzataj de pli nombraj temnospondilaj amfibioj kiuj kunekzistis kun ili en Paleozoiko. Lepospondiloj estis nomigitaj en 1888 fare de Karl Alfred von Zittel, kiu stampis la nomon por inkludi kelkajn tetrapodojn el Paleozoiko, kiuj kunhavis kelkajn specifajn karakterojn en notokordo kaj dentoj.

 Referencoj 

 Benton, M. J. (2000), Vertebrate Paleontology, 2a eld. Blackwell Science Ltd
 Benton, M. J. (2004), Vertebrate Paleontology, 3a eld. Blackwell Science Ltd Taxonomic hierarchy 
 Colbert, E H. (1969), Evolution of the Vertebrates, John Wiley & Sons Inc (2a eld.)
 Laurin, Michel (1996) Terrestrial Vertebrates - Stegocephalians: Tetrapods and other digit-bearing vertebrates 
 Romer, A.S., (1966) Vertebrate Paleontology University of Chicago Press, 1933; 3rd ed. 1966.

 Eksteraj ligiloj 

 Biology 356 - Major Features of Vertebrate Evolution: Lepospondyls and Lissamphibians de Dro. Robert Reisz
 Lepospondyli - Palaeos 
 Lepospondyli 
 Lepospondyli - phylogeny 

Kategorio:Prahistoriaj bestoj
Kategorio:Amfibioj